Diari Oficial de la Generalitat Valenciana


Sumari del DOGV 7918, del 16-11-2016 (2016/9098)

ACORD d'11 de novembre de 2016, del Consell, pel qual s'autoritza incrementar els límits d'anualitats, per a comprometre despesa plurianual amb càrrec a la línia de subvenció S0832, «Aplicació a la Comunitat Valenciana de la PAC», de l'annex de transferències i subvencions corrents de l'Agència Valenciana de Foment i Garantia Agrària, segons el que s'estableix en l'article 40 de la Llei 1/2015, d'Hisenda Pública, del Sector Públic Instrumental i de Subvencions.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7918

Data del DOGV
:   16-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9098


Data del document
:   11-11-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'11 de novembre de 2016, del Consell, pel qual s'autoritza incrementar els límits d'anualitats, per a comprometre despesa plurianual amb càrrec a la línia de subvenció S0832, «Aplicació a la Comunitat Valenciana de la PAC», de l'annex de transferències i subvencions corrents de l'Agència Valenciana de Foment i Garantia Agrària, segons el que s'estableix en l'article 40 de la Llei 1/2015, d'Hisenda Pública, del Sector Públic Instrumental i de Subvencions. [2016/9098]  
Les actuacions finançades amb fons FEADER es gestionen amb càrrec a la línia de subvenció S0832, «Aplicació a la Comunitat Valenciana de la PAC», de l'annex de transferències i subvencions corrents de l'Agència Valenciana de Foment i Garantia Agrària, la dotació inicial de la qual és de 73.661.811 euros. Aquestes actuacions finançades amb fons FEADER es gestionen de conformitat amb el Programa de Desenvolupament Rural PDR CV 2014-2020.  
El PDR estableix que per al cas de les actuacions de la mesura 10, «Agroambient i clima», i de la mesura 11, «Agricultura ecològica», es tracta de convocatòries amb compromisos de despesa a cinc anys, excepte l'ajuda a la «protecció del cultiu sostenible de l'arròs en zones d'aiguamoll», el període de compromís del qual és de sis anys.  
L'article 40.5 de la Llei 1/2015, de 6 de febrer, estableix que «quan la despesa estiga totalment finançat amb fons de l'Estat o amb fons procedents de la Unió Europea, les anualitats a les quals pot estendre's aquest, així com els percentatges, estaran determinats per les normes fixades per l'administració finançadora, sense que els siguen aplicables, en tals supòsits, les limitacions a què es refereix l'apartat tercer». No obstant això, ja que el PDR té una part de fons propis i atés que en ser aprovat per la Comissió Europea és d'obligat compliment el període dels compromisos de despeses, superior als quatre anys en la mesura 10, «Agroambient i clima», i en la mesura 11, «Agricultura ecològica», resulta necessari tramitar una modificació dels límits, consistent en l'increment del nombre d'anualitats, no previstes en la Resolució de la convocatòria de 27 de febrer de 2015, i d'aquesta forma poder adaptar la convocatòria de les citades ajudes a l'establert en el PDR, aprovat posteriorment.  
En conseqüència, en virtut del que es disposa en l'article 40.4 de la Llei 1/2015, d'Hisenda Pública, del Sector Públic Instrumental i de Subvencions, a sol·licitud de la Conselleria d'Agricultura, Medi Ambient, Canvi Climàtic i Desenvolupament Rural i a proposta del conseller d'Hisenda i Model Econòmic, el Consell, prèvia deliberació, en la reunió de l'11 de novembre de 2016,  
  
  
ACORDA  
  
Autoritzar l'increment del nombre d'anualitats que fixa l'article 40.3 de la Llei 1/2015, per assumir compromisos de despesa plurianual amb càrrec a la línia de subvenció S0832, «Aplicació a la Comunitat Valenciana de la PAC», de l'annex de transferències i subvencions corrents de l'Agència Valenciana de Foment i Garantia Agrària, d'acord amb el detall següent:  
  
Exercici Import autoritzat  
2021 7.000.000  
  
  
València, 11 de novembre de 2016  
  
La consellera secretària,  
MÓNICA OLTRA JARQUE